લૉન્ગ ગાઉન અથવા ફ્લોર-લેન્ગ્થ અનારકલી લગભગ તો એક જ છે એમ કહી શકાય. આવા ડ્રેસ ખાસ કરીને નેટ ફૅબ્રિકમાં બને છે અથવા તો લિનન અને રૉ-સિલ્ક જેવાં સ્ટિફ ફૅબ્રિકમાં. આવા ડ્રેસમાં થોડું સ્ટોન વર્ક અથવા ડાયમન્ડ વર્ક જોવા મળે છે અને આવા ડ્રેસ લગ્નના રિસેપ્શનમાં સારા લાગે છે. આવા ડ્રેસ લગભગ બધી જ બૉડીટાઇપ પર સૂટ થાય છે. ઇન ફૅક્ટ આવા ડ્રેસ પહેરવાથી થોડો જાજરમાન લુક આવે છે. નેટવાળા હેવી ડ્રેસ લગ્નના રિસેપ્શનમાં સારા લાગે તો લિનન કે રૉ-સિલ્કના ડ્રેસ ફૉર્મલ ડિનર માટે સારા લાગી શકે. આવા ડ્રેસમાં નો-જ્વેલરી લુક સારો લાગે અથવા મિનિમમ જ્વેલરી લુક. આ ડ્રેસમાં હાઈ હીલ્સ એક કમ્પ્લીટ લુક આપશે.